Paġna It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: Permezz tal-ittra bid-data tat-8 ta' Lulju 2016 riprodotta fil-lingwa awtentika fil-paġni li jsegwu dan is-sommarju, il-Kummissjoni nnotifikat lill-Belġju bid-deċiżjoni tagħha li tagħti bidu għall-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea fir-rigward tal-miżura msemmija hawn fuq. Il-partijiet interessati jistgħu jibagħtu l-kummenti tagħhom fi żmien xahar mid-data tal-pubblikazzjoni ta' dan is-sommarju u tal-ittra segwenti, lil: Dawn il-kummenti jiġu kkomunikati lill-Belġju. Il-parti interessata li tibgħat il-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. Skont l-Artikolu 1 tal-Kodiċi tat-Taxxa fuq id-Dħul Belġjana (Code des Impôts sur les Revenues coordonné en 1992, minn hawn 'il quddiem "CIR92"), il-kumpanniji residenti huma suġġetti għat-taxxa fuq id-dħul fil-forma ta' taxxa korporattiva ("impôt des sociétés"). Skont l-Artikolu 180(2) CIR92, għadd ta' portijiet Belġjani (SCRL Port autonome du Centre et de l'Ouest, Compagnie des installations maritimes de Bruges, il-Port ta' Brussell, l-awtoritajiet tal-port muniċipali awtonomi ta' Antwerp, Ostend u Ghent, il-portijiet awtonomi ta' Liège, Charleroi u Namur, SA Waterwegen en Zeekanaal u SA De Scheepvaart) mhumiex soġġetti għat-taxxa korporattiva. Skont l-Artikolu 220 CIR92, il-persuni ġuridiċi li, bis-saħħa tal-Artikolu 180, huma eżentati mit-taxxa korporattiva, huma soġġetti għat-taxxa fuq il-persuni ġuridiċi li l-bażi tiegħu hi idjeq u r-rati huma ġeneralment aktar baxxi milli bis-sistema tat-taxxa korporattiva. Il-Kummissjoni adottat deċiżjoni fl-21 ta' Jannar 2016 li tipproponi miżuri xierqa skont l-Artikolu 22 tar-Regolament tal-Kunsill (KE) Nru 2015/1589 u talbet lill-Belġju biex ineħħi l-eżenzjoni mit-taxxa korporattiva attwali għall-portijiet prevista skont il-Kodiċi tat-Taxxa fuq id-Dħul Belġjana, u b'hekk jiġi żgurat li l-portijiet involuti f'attivitajiet ekonomiċi – fis-sens tal-liġi tal-UE — jkunu soġġetti għall-istess sistema fiskali korporattiva bħala impriżi privati. Il-Belġju ma aċċettax inkondizzjonalment u b'mod inekwivoku l-miżuri xierqa proposti. Il-portijiet li jwettqu attivitajiet ekonomiċi, bħal pereżempju l-għoti ta' infrastruttura tal-portijiet lill-kumpaniji tal-vapuri, it-tarzni u kumpaniji oħra bi ħlas, jikkwalifikaw bħala impriżi fis-sens tal-Artikolu 107(1) TFEU. L-eżenzjoni mit-taxxa korporattiva tinvolvi telf ta' riżorsi mill-Istat, u għalhekk tingħata permezz tar-riżorsi tal-Istat. Dan inaqqas l-ispejjeż li normalment jitħallsu fl-ispejjeż operattivi ta' impriża li teżerċita attività ekonomika u għalhekk dan jagħti vantaġġ, anki jekk jitqies li l-portijiet Belġjani huma soġġetti għat-taxxa fuq il-persuni ġuridiċi (billi l-piż fiskali huwa inqas milli bis-sistema normali tat-taxxa korporattiva). Il-portijiet huma involuti fil-kummerċ fl-Unjoni biex b'hekk l-eżenzjoni taffettwa l-kummerċ u twassal għal distorsjoni tal-kompetizzjoni. Il-miżura hija wkoll selettiva minħabba li tiffavorixxi lil ċerti impriżi. F'dan il-każ attwali, is-sistema ta' referenza għall-identifikazzjoni ta' vantaġġ selettiv hija definita bħala s-sistema Belġjana tat-taxxa korporattiva, li tistipula li impriżi stabbiliti fil-Belġju huma soġġetti għal taxxa korporattiva fir-rigward tal-attivitajiet ekonomiċi tagħhom. Skont il-Kodiċi tat-Taxxa fuq id-Dħul Belġjana l-portijiet huma eżenti mit-taxxa korporattiva kuntrarju għal impriżi oħra. Dan jikkostitwixxi deroga mir-regola tas-sistema tat-taxxa korporattiva Belġjana, li għaliha l-ebda ġustifikazzjoni ma ġiet mogħtija mill-Belġju. Għalhekk, l-eżenzjoni fiskali mogħtija lill-portijiet Belġjani msemmija fl-Artikolu 180(2) CIR92 tikkostitwixxi għajnuna mill-Istat fis-sens tal-Artikolu 107(1) TFUE. Minħabba li l-miżura hija preċedenti għad-dħul fis-seħħ tar-regoli dwar l-għajnuna mill-Istat tal-UE fil-Belġju, l-għajnuna tikkostitwixxi f'għajnuna eżistenti. Ebda mottiv ta' kompatibilità stabbilit fl-Artikolu 107(2) u (3), l-Artikolu 106(2) u l-Artikolu 93 TFUE ma japplika għal din l-għajnuna. Permezz tal-ittra bid-data tat-8 ta' Lulju 2016 riprodotta fil-lingwa awtentika fil-paġni li jsegwu dan is-sommarju, il-Kummissjoni nnotifikat lil Franza bid-deċiżjoni tagħha li tagħti bidu għall-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea fir-rigward tal-miżura msemmija hawn fuq. Il-partijiet interessati jistgħu jibagħtu l-kummenti tagħhom fi żmien xahar mid-data tal-pubblikazzjoni ta' dan is-sommarju u tal-ittra segwenti, lil: Dawn il-kummenti jiġu mgħarrfa lil Franċiża. Il-parti interessata li tibgħat il-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. F'konformità mal-Artikoli 205, 206(1) u 1654 tal-Kodiċi Ġenerali Franċiż dwar it-Taxxa ("code général des impôts"), il-persuni ġuridiċi kollha li jwettqu operazzjonijiet ta' natura ta' qligħ huma soġġetti għat-taxxa fuq id-dħul fil-forma ta' taxxa korporattiva ("impôt sur les sociétés"). Wara żewġ deċiżjonijiet ministerjali tal-11 ta' Awwissu 1942 u tas-27 ta' April 1943, ħafna portijiet Franċiżi, b'mod partikolari l-"grands ports maritimes" u l-portijiet imħaddma minn kmamar tal-industrija u tal-kummerċ huma eżentati mit-taxxa korporattiva. Il-Kummissjoni adottat deċiżjoni fil-21 ta' Jannar 2016 li tipproponi l-adozzjoni ta' miżuri xierqa skont l-Artikolu 22 tar-Regolament tal-Kunsill (KE) Nru 2015/1589 u titlob lil Franza biex tneħħi din l-eżenzjoni mit-taxxa korporattiva għall-portijiet ipprovduti fiż-żewġ deċiżjonijiet ministerjali, u b'hekk jiġi żgurat li l-portijiet involuti f'attivitajiet ekonomiċi – fis-sens tal-liġi tal-UE – ikunu soġġetti għall-istess sistema fiskali korporattiva li tapplika għall-impriżi privati. Franza ma inkondizzjonalment u b'mod inekwivoku aċċettaw il-miżuri xierqa proposti. Il-portijiet li jwettqu attivitajiet ekonomiċi, bħal pereżempju l-għoti ta' infrastruttura tal-portijiet lill-kumpaniji tal-vapuri, it-tarzni u kumpaniji oħra bi ħlas, jikkwalifikaw bħala impriżi skont it-tifsira tal-Artikolu 107(1) TFUE. L-eżenzjoni mit-taxxa korporattiva tinvolvi telf ta' riżorsi mill-Istat, u għalhekk tingħata permezz tar-riżorsi tal-Istat. Dan inaqqas l-ispejjeż li normalment ikunu parti mill-ispejjeż operattivi ta' impriża li twettaq attività ekonomika u għalhekk jagħtiha vantaġġ. Il-portijiet huma involuti fil-kummerċ fl-Unjoni biex b'hekk l-eżenzjoni taffettwa l-kummerċ u twassal għal distorsjoni tal-kompetizzjoni. Il-miżura hija wkoll selettiva minħabba li tiffavorixxi lil ċerti impriżi. F'dan il-każ, is-sistema ta' referenza għall-identifikazzjoni ta' vantaġġ selettiv hija definita bħala s-sistema Franċiża ta' tassazzjoni korporattiva, li tistipula li impriżi stabbiliti fi Franza jkunu soġġetti għat-taxxa korporattiva fir-rigward tal-attivitajiet ekonomiċi tagħhom. Wara ż-żewġ deċiżjonijiet ministerjali msemmija hawn fuq, il-biċċa l-kbira tal-portijiet Franċiżi huma eżenti mit-taxxa korporattiva għal kuntrarju ta' impriżi oħra. Dan jikkostitwixxi deroga mir-regola fis-sistema tat-taxxa korporattiva Franċiża, li għaliha l-ebda ġustifikazzjoni ma ġiet ipprovduta minn Franza. Għalhekk, l-eżenzjoni mit-taxxa mogħtija lill-portijiet Franċiżi tikkostitwixxi f'għajnuna mill-Istat fis-sens tal-Artikolu 107(1) TFUE. Minħabba li l-miżura hija preċedenti għad-dħul fis-seħħ tar-regoli dwar l-għajnuna mill-Istat tal-UE fi Franza, l-għajnuna tikkostitwixxi f'għajnuna eżistenti. Ebda mottiv ta' kompatibilità stabbilit fl-Artikolu 107(2) u (3), l-Artikolu 106(2) u l-Artikolu 93 TFUE ma japplika għal din l-għajnuna.
Extracted from C_302_2016.html